CELEX: 62018TB0330
Language: ro
Date: 2019-05-08 00:00:00
Title: Cauza T-330/18: Ordonanța Tribunalului din 8 mai 2019 — Carvalho și alții/Parlamentul și Consiliul („Acțiune în anulare și în despăgubire — Mediu — Emisii de gaze cu efect de seră — Pachetul climat-energie 2030 — Directiva (UE) 2018/410 — Regulamentul (UE) 2018/842 — Regulamentul (UE) 2018/841 — Lipsa afectării individuale — Inadmisibilitate”)

8.7.2019   
            
            
               RO
            
            
               Jurnalul Oficial al Uniunii Europene
            
            
               C 230/49
            
         
      Ordonanța Tribunalului din 8 mai 2019 — Carvalho și alții/Parlamentul și Consiliul
      (Cauza T-330/18) (1)
      
      („Acțiune în anulare și în despăgubire - Mediu - Emisii de gaze cu efect de seră - Pachetul climat-energie 2030 - Directiva (UE) 2018/410 - Regulamentul (UE) 2018/842 - Regulamentul (UE) 2018/841 - Lipsa afectării individuale - Inadmisibilitate”)
      (2019/C 230/61)
      Limba de procedură: engleza
      
         Părțile
      
      
         Reclamanți: Armando Carvalho (Santa Comba Dão, Portugalia) și ceilalți reclamanți ale căror nume figurează în anexa la ordonanță (reprezentanți: G. Winter, profesor, R. Verheyen, avocat, și H. Leith, barrister)
      
         Pârâte: Parlamentul European (reprezentanți: L. Darie și A. Tamás, agenți) și Consiliul Uniunii Europene (reprezentanți: M. Moore și M. Simm, agenți)
      
         Obiectul
      
      Pe de o parte, cerere întemeiată pe articolul 263 TFUE și având ca obiect anularea în parte a Directivei (UE) 2018/410 a Parlamentului European și a Consiliului din 14 martie 2018 de modificare a Directivei 2003/87/CE în vederea rentabilizării reducerii emisiilor de dioxid de carbon și a sporirii investițiilor în acest domeniu și a Deciziei (UE) 2015/1814 (JO 2018, L 76, p. 3), în special a articolului 1 din aceasta, a Regulamentului (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO 2018, L 156, p. 26), în special a articolului 4 alineatul (1) și a anexei I la acesta, și a Regulamentului (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO 2018, L 156, p. 1), în special a articolului 4 din acesta, și, pe de altă parte, cerere întemeiată pe articolele 268 și 340 TFUE și având ca obiect obținerea reparării sub forma unei somații a prejudiciului pe care reclamanții pretind că l-au suferit
      
         Dispozitivul
      
      
                  1)
               
               
                  
                     Respinge acțiunea ca inadmisibilă.
                  
               
            
                  2)
               
               
                  
                     Nu mai este necesară pronunțarea cu privire la cererile de intervenție formulate de Climate Action Network Europe, de WeMove Europe SCE mbH, de Arbeitsgemeinschaft Bäuerliche Landwirtschaft și de Comisia Europeană.
                  
               
            
                  3)
               
               
                  
                     Domnul Armando Carvalho și ceilalți reclamanți ale căror nume figurează în anexă suportă propriile cheltuieli de judecată, precum și pe cele efectuate de Parlamentul European și de Consiliul Uniunii Europene.
                  
               
            
                  4)
               
               
                  
                     Climate Action Network Europe, WeMove Europe, Arbeitsgemeinschaft Bäuerliche Landwirtschaft și Comisia suportă fiecare propriile cheltuieli de judecată aferente cererilor de intervenție.
                  
               
            
         (1)  JO C 285, 13.8.2018.